《赋永叔家白兔》
宋代·韩维

天公团白雪，戏作毛物形。
太阴来照之，精魄孕厥灵。
走弄朝日光，赩然丹两睛}。
不知质毛异，乃下游林坰。
一为世俗怪，罝网遂见索。
我尝论天理，于物初无营。
妍者偶自得，丑者果谁令。
豺狼穴高山，吞噬饫膻腥。
苍鹰{娉女换扌}不得，逸虎常安行。
是惟兽之细，田亩甘所宁。
粮粒不饱腹，连群落燖烹。
幸而护珍贵，愁苦终其生。
纠纷祸福余，未易以迹明。
将由物自为，或系时所丁。
恨无南华辩，文字波涛倾。
两置豺与兔，浩然至理真。

作者简介：韩维（1017年～1098年），字持国，开封雍丘（今河南杞县）人。韩亿子，与韩绛、韩缜等为兄弟。以父荫为官，父死后闭门不仕。仁宗时由欧阳修荐知太常礼院，不久出通判泾州。为淮阳郡王府记室参军。英宗即位，召为同修起居注，进知制诰、知通进银台司。神宗熙宁二年（1069年）迁翰林学士、知开封府。因与王安石议论不合，出知襄州，改许州，历河阳，复知许州。哲宗即位，召为门下侍郎，一年馀出知邓州，改汝州，以太子少傅致仕。绍圣二年（1095年）定为元祐党人，再次贬谪。元符元年卒，年八十二。有集三十卷，因曾封南阳郡公，定名为《南阳集》（《直斋书录解题》卷一七）。《宋史》卷三一五有传。